Hvalfjarðarsveit lýsir yfir stuðningi við sólarkísilverksmiðju á Grundartanga Sveitarstjórn Hvalfjarðarsveitar hefur lýst yfir stuðningi við hugmyndir bandaríska fyrirtækisins Silicor Materials um byggingu og rekstur sólarkísilsverksmiðju í landi Kataness við Grundartanga . Skessuhorn hefur áður greint frá málinu en um er að ræða gríðarstóra framkvæmd sem áætlað er að kosti um 77 milljarða íslenska króna . Nú hefur Skipulagsstofnun úrskurðað að verksmiðjan sé ekki háð mati á umhverfisáhrifum og því er hægt að flýta eins og kostur er undirbúningi þessa verkefnis þannig að ákvörðun um hvort verksmiðjan rísi á Grundartanga , eða annars staðar , verði brátt tekin . Um er að ræða gríðarstóran vinnustað og mikilvægan fyrir atvinnulíf á Vesturlandi og þjóðarbúið allt . Nánar er fjallað um málið í Skessuhorni sem kom út í gær .